《应潮井》
宋代·马之纯

俯看沧海仰看山，相去分明霄壤间。
有井无冬亦无夏，与潮俱壤又俱还。
想应透彻深无底，怪得浮沉转似环。
不用浙江亭上望，请君来此一凭栏。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。